Document ID: /roh_data/filtered/fineweb-2-filterrobots_roh.jsonl.gz/15903

Durant ils gieus olimpics porta bunamain mintgina e mintgin in dress da ballape - moda a la brasiliana. En il parc olimpic èn quai almain dus terzs dals visitaders. Ma era en la citad para il shirt da ballape dad esser l’ultima grida da moda.
Il pli derasà è il shirt mellen da la naziunala da ballape brasiliana, la Seleçao. Bunamain uschè populars è il dress da Flamengo, il club il pli famus da Rio de Janeiro. Igl è in dress cun sdrimas nairas e cotschnas, orizontalas e na betg verticalas sco tar ils blers dress. In pau main savens ves’ins dress da tschels clubs da Rio, da Fluminense, Vasco da Gama e da Botafogo.
RR actualitad 11:00